CELEX: C2005/182/77
Language: fi
Date: 2005-07-23 00:00:00
Title: Asia T-191/05: Viviane Le Mairen 10.5.2005 Euroopan yhteisöjen komissiota vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/41
            
         Viviane Le Mairen 10.5.2005 Euroopan yhteisöjen komissiota vastaan nostama kanne
   (Asia T-191/05)
   (2005/C 182/77)
   Oikeudenkäyntikieli: ranska
   Viviane Le Maire, kotipaikka Evere (Belgia), on nostanut 10.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Gilles Bounéou ja Frédéric Frabetti, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               1.
            
            
               kumoaa 5.9.2004 tehdyn implisiittisen päätöksen, jolla komissio on kieltäytynyt myöntämästä kantajalle päivärahaa hänen aloitettuaan tehtävissään,
            
         
               2.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän oikeudenkäynnin kantaja vastustaa nimittävän viranomaisen päätöstä kieltäytyä myöntämästä hänelle henkilöstösääntöjen liitteessä VII olevassa 10 artiklassa säädettyä päivärahaa. Kannekirjelmän liitteenä olevista asiakirjoista ilmenee, että kieltäytyminen oli perusteltu sillä, että mainitun säännöksen 2 kohdan a alakohdassa tarkoitettu 120 päivän kausi oli tässä tapauksessa päättynyt.
   Vaatimustensa tueksi kantaja vetoaa
   
               —
            
            
               henkilöstösääntöjen liitteessä VII olevan 10 artiklan rikkomiseen, tämän säädöstekstin 1.5.2004 aikaisemmassa ja jälkeisessä muodossa, sikäli kuin hallinto asetti hänelle edellytyksiä, joista ei ollut säädetty tässä säännöksessä,
            
         
               —
            
            
               hyvän hallinnon, mielivaltaisen menettelyn ja toimivallan väärinkäytön kiellon periaatteiden loukkaamiseen, koska vastaaja on vaatinut kantajaa esittämään todisteet siitä, että hän on vuokrannut talon,
            
         
               —
            
            
               toimenpiteiden perusteluvelvollisuuden rikkomiseen,
            
         
               —
            
            
               yhdenvertaisen kohtelun ja syrjintäkiellon periaatteiden loukkaamiseen,
            
         
               —
            
            
               huolenpitovelvollisuuden rikkomiseen.